**ANUNȚ IMPORTANT PENTRU ACORDAREA**

**AJUTOARELOR DE URGENȚĂ**

**pentru familiile şi persoanele evacuate din Fâşia Gaza**

**HG nr.** **1155/23.11.2023**

Se acordă ajutoare de urgenţă, ca sprijin financiar temporar pentru familiile şi persoanele cu sau fără cetăţenie română, evacuate din Fâşia Gaza şi aflate pe teritoriul României.

Ajutorul se acordă pe o **perioadă de maximum 4 luni, începând cu luna decembrie 2023**, **dar nu mai târziu de 31 martie 2024, de la data depunerii solicitării şi numai cât timp beneficiarul ajutorului se află pe teritoriul României.**

**Beneficiari :**

Ajutoarele de urgenţă se acordă la solicitarea persoanei singure, respectiv a unui membru de familie major, însoţită de copia actelor de identitate sau a documentelor pe baza cărora au trecut frontiera României, pentru fiecare membru al familiei.

**Sume acordate:**

* a) 2.000 lei, lunar pentru familia cu 1 până la 5 membri inclusiv, pentru cazare;
* b) 3.000 lei, lunar pentru familia cu peste 5 membri, pentru cazare;
* c) câte 600 lei, lunar pentru persoana singură, respectiv fiecare persoană din familie pentru asigurarea hranei, şi se cumulează cu ajutorul prevăzut la lit. a) sau b).

**Modalitate de depunere:**

Solicitarea se depune:

* în **format scris** la agenţia judeţeană pentru plăţi şi inspecţie socială, respectiv a municipiului Bucureşti, în a cărei rază teritorială locuieşte sau se află persoana singură sau familia în cauză,
* electronic pe adresa de e-mail **ajutoare\_gaza@mmanpis.ro**.

**Documente necesare:**

Solicitarea scrisă trebuie să conţină cel puţin următoarele elemente:

* + numele şi prenumele solicitantului/reprezentantului familiei;
  + tipul actului de identitate, seria şi numărul acestuia;
  + copii ale actelor de identitate/documentelor pe baza cărora s-a trecut frontiera României, pentru toti membrii familiei
  + numărul de membri de familie;
  + adresa la care locuiesc;
  + contul bancar deschis la o unitate bancară din România în care să fie efectuată plata ajutorului de urgenţă.

**Modalități de plată:**

* contul bancar al solicitantului

Ajutorul de urgenţă se plăteşte lunar de către agenţia teritorială, în contul bancar indicat de reprezentantul familiei, după verificarea solicitărilor.